CELEX: C2007/170/31
Language: lt
Date: 2007-07-21 00:00:00
Title: Byla C-264/07 2007 m. birželio 1 d. pareikštas ieškinys byloje Europos Bendrijų Komisija prieš Graikijos Respubliką

21.7.2007   
            
            
               LT
            
            
               Europos Sąjungos oficialusis leidinys
            
            
               C 170/17
            
         2007 m. birželio 1 d. pareikštas ieškinys byloje Europos Bendrijų Komisija prieš Graikijos Respubliką
   
   (Byla C-264/07)
   (2007/C 170/31)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama M. Patakiá ir M. Kostantinidis
   
      Atsakovė: Graikijos Respublika
   Ieškovės reikalavimai
   
               —
            
            
               Pripažinti, kad, iki 2004 m. gruodžio 22 d. nepateikusi kiekvieno jos teritorijoje esančio upių baseinų rajono charakteristikos analizės, žmogaus veiklos poveikio paviršinių ir požeminių vandenų būklei ataskaitos bei ekonominės vandens naudojimo analizės pagal II ir III prieduose pateiktus techninius reikalavimus, Graikijos Respublika neįvykdė įsipareigojimų pagal Direktyvos 2000/60/EB, nustatančios Bendrijos veiksmų vandens politikos srityje pagrindus (1), 5 straipsnio 1 dalį, o nepateikusi glaustos ataskaitos dėl analizės, reikalaujamos pagal pirmiau minėtą straipsnį, Graikijos Respublika pažeidė šios direktyvos 15 straipsnio 2 dalį.
            
         
               —
            
            
               Priteisti iš Graikijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Direktyva 2000/60 įsigaliojo 2000 m. gruodžio 22 dieną. Valstybės narės turėjo atlikti direktyvos 5 straipsnio 1 dalyje nurodytas analizes ir apžvalgas ne vėliau kaip 2004 m. gruodžio 22 d. bei pateikti Komisijai glaustą ataskaitą dėl analizės, kaip nurodyta direktyvos 15 straipsnio 2 dalyje, ne vėliau kaip 2005 m. kovo 22 dieną.
   Atsakydamos į Komisijos oficialų pranešimą Graikijos valdžios institucijos, pripažindamos, jog neįvykdė įsipareigojimų pagal 15 straipsnio 2 dalį, įsipareigojo 2006 m. birželio mėn. atsiųsti reikalaujamą ataskaitą. Tačiau Graikijos valdžios institucijos nepareiškė jokios nuomonės dėl to, kad Graikijos Respublika neįvykdė įsipareigojimų pagal direktyvos 5 straipsnio 1 dalį, nors Komisija savo oficialiame pranešime išreiškė abejones dėl Graikijos Respublikos įsipareigojimų vykdymo pagal šį straipsnį.
   Išnagrinėjus ataskaitą dėl analizės, kurią galiausiai ji atsiuntė 2006 m. birželio mėn., matyti, kad Graikijos Respublika dar neįvykdė įsipareigojimų pagal Direktyvos 2000/60 5 straipsnio 1 dalį ir 15 straipsnio 2 dalį.
   
      (1)  OL L 327, 2000 12 22, p. 1.